|  |  |  |
| --- | --- | --- |
| Prvi.jpg | | 22. децембар 2014. **12/14** |
|  |  | |

|  |
| --- |
| **децембар 2014. године** |
| САОПШТЕЊЕ ЗА МЕДИЈЕ |

**Број запослених у септембру 2014. виши 1,3%**

Укупан број запослених у Републици Српској у септембру 2014. године износио је 243 102, што је у односу на март 2014. године, када је било 239 986 запослених, више за 1,3%. Од укупног броја запослених, 206 241 лице је запослено у пословним субјектима, док се 36 861 односи на предузетнике и лица запослена код њих.

Раст броја запослених забиљежен је у подручјима: Грађевинарство 5,2%, Вађење руде и камена 4,9%, Производња и снабдијевање електричном енергијом, гасом, паром и климатизација 4,4%, Пољопривреда, шумарство и риболов 3,4%, Остале услужне дјелатности 2,8%, Снабдијевање водом; канализација, управљање отпадом и дјелатности санације (ремедијације) животне средине 2,1%, Трговина на велико и на мало, поправка моторних возила и мотоцикала 1,6%, Јавна управа и одбрана, обавезно социјално осигурање 1,1% и Прерађивачка индустрија 1,0%.

Посматрано по подручјима дјелатности, број запослених смањио се у подручјима: Пословање некретнинама 2,5 %, Стручне, научне и техничке дјелатности 2,1%, Дјелатности пружања смјештаја, припреме и послуживања хране, хотелијерство и угоститељство 2,0%, и Образовање 1,3 %.

**Просјечна нето плата у новембру 827 КМ**

**Највиша просјечна нето плата у подручју *Финансијске дјелатности и дјелатности осигурања* 1 249 КМ, најнижа у подручју *Административне и помоћне услужне дјелатности* 508 КМ**

Просјечна мјесечна нето платазапослених у Републици Српској,исплаћена у новембру 2014. године износи827 КМ, а просјечна мјесечна бруто плата 1 333 КМ.

У односу на новембар 2013. године, просјечна нето плата исплаћена у новембру 2014. реално је већа за 2,2%, док је у односу на октобар 2014. године већа реално за 0,4%.

До повећања просјечне нето плате у новембру 2014. године у односу на октобар 2014. дошло је углавном због већег броја прековремених часова рада остварених у подручју дјелатности здравствене заштите и социјалног рада, а које запошљава значајан број радника.

Посматрано по подручјима, у новембру 2014. године, највиша просјечна нето плата исплаћена је у подручју *Финансијске дјелатности и дјелатности осигурања* и износи 1 249 КМ. Са друге стране, најнижа плата у новембру 2014. исплаћена је у подручју *Административне и помоћне услужне дјелатности* 508 КМ.

У новембру 2014. године, у односу на октобар 2014, номинални раст нето плате забиљежен је у подручјима *Трговина на велико и на мало* 2,1%, *Грађевинарство* 1,8% и *Вађење руда и камена* 1,7%.

Највеће смањење плате, у номиналном износу, забиљежено је у подручјима *Умјетност, забава и рекреација* 4,3%, *Образовање* 2,7% и *Остале услужне дјелатности* 2,0%.

км



Графикон 1. Просјечнe нето платe запослених по мјесецима

**Мјесечна инфлација у новембру 2014. године -0,3%**

**Годишња инфлација (XI 2014/XI 2013.) -0,3%**

Цијене производа и услуга које се користе за личну потрошњу у Републици Српској, мјерене индексом потрошачких цијена, у новембру 2014. у односу на претходни мјесец, у просјеку су ниже за 0,3%, а такође и на годишњем нивоу ниже су за 0,3%.

Од 12 главних одјељака производа и услуга, више цијене забиљежене су у два, ниже цијене у три, док су цијене код седам одјељака остале на истом нивоу.

Раст цијена забиљежен је у одјељку *Рекреација и култура од* 0,2% и резултат је виших цијена опреме за спорт и рекреацију (1,1%) и виших цијена у групи услуге за рекреацију и културу. Поред одјељка *Рекреација и култура,* благи раст забиљежен јејош у одјељку *Намјештај и покућство* 0,1%, усљед виших цијена у групи теписи и друге подне простирке (1,5%, крај акцијских цијена тепиха), затим благо виших цијена у групи већи апарати за домаћинство 0,2%, као и у групи производи за чишћење и одржавање куће 0,4%.

Ниже цијене забиљежене су у одјељаку *Одјећа и обућа* (0,6%) усљед мањег броја снижења код одјеће. У одјељаку *Остала добра и услуге* (0,7%) ниже цијене забиљежене су у групи производи за личну хигијену, а резултат су акцијских попуста већег броја артикала из ове групе. Најниже цијене у новембру забиљежене су у одјељку *Превоз* (пад од 2,0% у групи горива и мазива).

У одјељцима *Храна и безалкохолна пића, Алкохолна пића и дуван, Становање, Здравство, Комуникације,* *Образовање* и *Ресторани и хотели* цијене су у просјеку остале исте.

**Цијене произвођача индустријских производа на домаћем тржишту (XI 2014/X 2014.) у просјеку остале на истом нивоу**

Цијенe произвођачa индустријских производа на домаћем тржишту у новембру 2014. године у односу на октобар 2014. године у просјеку су остале на истом нивоу, у односу на новембар 2013. године у просјеку су ниже за 0,1% и у односу на децембар 2013. године у просјеку су остале на истом нивоу.

Посматрано по намјени потрошње, у новембру 2014. године, у односу на октобар 2014. године, цијене нетрајних производа за широку потрошњу у просјеку су више за 0,1%, цијене капиталних прозвода у просјеку су ниже за 0,1%, док су цијене енергије, цијене интермедијарних производа као и цијене трајних производа за широку потрошњу у просјеку остале на истом нивоу.

Цијене нетрајних производа за широку потрошњу посматрано по намјени потрошње, у новембру 2014. године, у односу на новембар 2013. у просјеку су више за 0,3%, цијене капиталних прозвода у просјеку су ниже за 1,5%, цијене трајних производа за широку потрошњу за 0,9%, цијене интермедијарних производа за 0,2% и цијене енергије за 0,1%.

Посматрано по подручјима индустријске производње (PRODCOM), цијене подручја (Б) вађење руда и камена у новембру 2014. године у односу на октобар 2014. године у просјеку су више за 0,1%, док су цијене подручја (Ц) прерађивачка индустрија и цијене подручја (Д) производња и снабдијевање електричном енергијом, гасом, паром и климатизација, у просјеку остале на истом нивоу.

У новембру 2014. године, у односу на новембар 2013, цијене подручја *Вађење руда и камена*у просјеку су више за 0,5%, цијене подручја*Прерађивачка индустрија* у просјеку су ниже за 0,3%, док суцијене подручјапроизводња и снабдијевање електричном енергијом, гасом, паром и климатизација у просјеку остале на истом нивоу.

**Цијене произвођача индустријских производа на страном тржишту (XI 2014/X 2014.) у просјеку остале на истом нивоу**

Цијенe произвођачa индустријских производа на страном тржишту у новембру 2014. године у односу на октобар 2014. године у просјеку су остале на истом нивоу, а у односу на новембар 2013. године, као и у односу на децембар 2013. године у просјеку су ниже за 0,8%.

Посматрано по намјени потрошње, у новембру 2014. године у односу на октобар 2014. године цијене нетрајних производа за широку потрошњу у просјеку су више зa 0,2%, цијене трајних производа за широку потрошњу у просјеку су ниже за 0,6%, цијене капиталних производа за 0,3%, док су цијене енергије, као и цијене интермедијарних производа у просјеку остале на истом нивоу.

Цијене капиталних прозвода посматрано по намјени потрошње, у новембру 2014, у односу на новембар 2013. у просјеку су више за 1,0%, цијене нетрајних производа за широку потрошњу за 0,9%, цијене трајних производа за широку потрошњу за 0,7%, док су цијене енергије као и цијене интермедијарних производа у просјеку ниже за 0,5%.

Посматрано по подручјима индустријске производње (PRODCOM), цијене подручја подручја (Б) вађење руда и камена у новембру 2014. године у односу на октобар 2014. године у просјеку су ниже 1,0%, док су цијене подручја (Ц) прерађивачка индустрија као и цијене подручја (Д) производња и снабдијевање електричном енергијом, гасом, паром и климатизација у просјеку остале на истом нивоу.

У новембру 2014. године, у односу на новембар 2013, цијене подручја *Вађење руда и камена*више су за 10,3%, док су цијене подручjа *Прерађивачка индустрија* у просјеку ниже за 0,4%.

**Календарски прилагођена индустријска производња (XI 2014/XI 2013.) већа 2,1%**

**Десезонирана индустријска производња (XI 2014/X 2014.) мања 0,8%**

**Број запослених у индустрији (XI 2014/XI 2013.) већи 1,9%**

**Календарски прилагођена индустријска производња** у новембру 2014. године у поређењу са новембром 2013. већа је за 2,1%. У подручју *Вађења руда и камена* остварен је раст од 17,7% и у *Прерађивачкој индустрији* раст од 0,8%, док је у подручју *Производња и снабдијевање електричном енергијом, гасом, паром и климатизацији* забиљежен пад од 3,5%. Посматрано према главним индустријским групама по основу економске намјене производа, производња трајних производа за широку потрошњу у новембру 2014. године у поређењу са новембром 2013, већа је за 16,6%, капиталних производа за 14,8% и интермедијарних производа за 11,1%, док је производња енергије мања за 5,1% и нетрајних производа за широку потрошњу за 10,5%.

**Десезонирана индустријска производња** у новембру 2014. године у поређењу са октобром 2014. мања је за 0,8%. У *Прерађивачкој индустрији* забиљежен је пад од 1,2% и у подручју *Производња и снабдијевање електричном енергијом, гасом, паром и климатизацији* пад од 3,4%, док је у подручју *Вађења руда и камена* остварен раст од 5,8%. Посматрано према главним индустријским групама по основу економске намјене производа, у новембру 2014. године у поређењу са октобром 2014. десезонирана производња капиталних производа већа је за 6,1%, интермедијарних производа за 4,8% и трајних производа за широку потрошњу за 2,0%, док је производња нетрајних производа за широку потрошњу мања за 6,9% и енергије за 9,9%.

**Број запослених у индустрији** у новембру 2014. године у односу на просјечан мјесечни број запослених у 2013. години већи је за 2,8% и у односу на исти мјесец прошле године за 1,9%, док је у односу на октобар 2014. године мањи за 0,2%. Број запослених у индустрији у периоду јануар - новембар 2014. године, у односу на исти период прошле године, већи је за 1,6%. У истом периоду у подручју *Вађење руда и камена* остварен је раст од 5,7%, у подручју *Производња и снабдијевање електричном енергијом, гасом, паром и климатизацији* раст од 3,6% и у подручју *Прерађивачка индустрија* раст од 0,9%.

Графикон 2. Индекси индустријске производње, ХI 2010 –ХI 2014. (∅2010=100)

**Извоз (I-XI 2014/I-XI 2013.) повећан 4,6%**

**Покривеност увоза извозом (у периоду I-XI 2014.) 55,2%**

У новембру 2014. године остварен је извоз у вриједности од 230 милиона КМ и увоз у вриједности од 432 милиона КМ.

У периоду јануар - новембар 2014. остварен је извоз у вриједности од 2 милијарде 490 милиона КМ, што је за 4,6% више у односу на исти период претходне године. Увоз је, у истом периоду, износио 4 милијарде 511 милиона КМ, што је за 8,3% више у односу на исти период претходне године. Проценат покривености увоза извозом за првих једанаест мјесеци текуће године износио је 55,2%.

У погледу географске дистрибуције робне размјене Републикe Српскe са иностранством, у периоду јануар - новембар 2014. године, највише се извозило у Италију и то у вриједности од 459 милиона КМ, односно 18,4%, те у Србију 369 милиона КМ, односно 14,8% од укупног оствареног извоза.

У истом периоду, највише се увозило из Русије и то у вриједности од 981 милиона КМ, односно 21,7% и из Србије, у вриједности од 721 милиона КМ, односно 16,0% од укупно оствареног увоза.

Посматрано по групама производа, у периоду јануар - новембар 2014. године, највеће учешће у извозу остварују нафтна уља и уља добиjена од битуменозних минерала (осим сирових) са укупном вриједношћу од 221 милион КМ, што износи 8,9% од укупног извоза, док највеће учешће у увозу остварује нафта и уља добијена од битуменозних минерала (сирова), са укупном вриједношћу од 957 милиона КМ, што износи 21,2% од укупног увоза.

хиљ. КМ

2014

2013

Графикон 3. Извоз и увоз по мјесецима

|  |
| --- |
| **МАТЕРИЈАЛ ПРИПРЕМИЛИ:** |
| **Статистика рада**  Владимир Копривица  [vladimir.koprivica@rzs.rs.ba](mailto:vladimir.koprivica@rzs.rs.ba) |
| **Статистика рада**  Биљана Глушац  [biljana.glusac@rzs.rs.ba](mailto:biljana.glusac@rzs.rs.ba) |
| **Статистика цијена**  Биљана Тешић  [Biljana.tesic@rzs.rs.ba](mailto:Biljana.tesic@rzs.rs.ba)  Јасминка Милић  [jasminka.milic@rzs.rs.ba](mailto:jasminka.milic@rzs.rs.ba) |
| **Статистика индустрије и рударства**  Мирјана Бандур  [mirjana.bandur@rzs.rs.ba](mailto:mirjana.bandur@rzs.rs.ba) |
| **Статистика спољне трговине**  Јелена Гламочика  [jelena.glamocika@rzs.rs.ba](mailto:jelena.glamocika@rzs.rs.ba) |

|  |
| --- |
| **ОБЈАШЊЕЊА ПОЈМОВА** |
| **∅** - просјек  ¹ - процјена |

|  |
| --- |
|  |
| Саопштење припремило одјељење публикација |
| Владан Сибиновић, начелник одјељења  Издаје Републички завод за статистику,  Република Српска, Бања Лука, Вељка Млађеновића 12д  Др Радмила Чичковић, директор Завода  Саопштење је објављено на Интернету, на адреси: www.rzs.rs.ba  тел. +387 51 332 700; E-mail: [stat@rzs.rs.ba](file://\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\stat@rzs.rs.ba)  **Приликом коришћења података обавезно навести извор** |